Здравейте, наех майстор, който да направи ремонт. Уговорихме сумата, разбрахме се за начина на плащане и той започна. Има две разписка от него, едната е за сумата от 750лв,другата за авансово плащане от 250лв. Проблема е, че след като взе последната сума, отделно че не свърши възложените задачи, повече не се появи. Как да действам от тук нататък? Благодаря предварително. 




Измама
======

 

Здравейте, Даниела Тепавичарова,  

не посочвате да имате сключен писмен договор за изработка с въпросното лице, в който ясно да е посочено какво следва да извърши, срок, цена и пр. При липса на договор в евентуален съдебен процес за връщане на сумите можете да доказвате само със свидетелски показания, ако разполагате със свидетели. Като начало, можете да изпратите до лицето покана за връщане на сумата, съставена от адвокат или нотариална покана.  

Поздрави,  

адв. Николина Митова  

тел. 0898 303092


